‘Blaze’ kan ook pypkan!Rudolph Ingram is net so tuis op die voetbalveld, as op die atletiekbaan. Foto: Facebook. Rudolph Ingram is ’n jong internetsensasie ná ’n video van hom op sosiale media versprei is waar hy die 100 m in 13.48 s afgeblits het. Hy kan ook ’n 60 m-lopie in ’n tyd van 8.49 s kafdraf. O ja, wat dié prestasies só merkwaardig maak, is die feit dat die jong “Blaze” net sewe jaar oud is! Hy vertel egter dat Amerikaanse voetbal sy eintlike passie is en daar is ook video’s van hom waar hy professionele spelers soos ’n wafferse David Campese van ouds pypkan. Soos wat talle rugbypuriste jou sal sê, daar is geen plaasvervanger vir spoed nie. Dink net wat Ingram alles as linkervleuel sou kon doen!